Sook

Sook nopo nga iso kakadaian tokoro om watas tokoro hilo id watas Keningau, Boogian Labus Kakadaian, Sabah, Malaysia. Kiguno o Sook sabaagi kakadaian pomutanaman om kayu om sabaagi kakadaian transit kumaa id Tawau mantad Keningau maya' do ralan Keningau-Sook-Sapulut-Kalabakan-Tawau.

 Etimologi 

 Nintodon Watas Sook 
Id watas tokoro Sook haro iso bawang i poinwalad id tanga' do kakadaian om lumuyung kumaa id tolungan do bawang Padas. Pungaranan o bawang diti do "Bawang Sook". 

Tumanud susuyan dounggulu-gulu haro ogumu buayo di orongit i poingion id bawang Sook. Tulun kampung i poingion id posorili kinoyonon Watas Tokoro Sook au milo tumuhun mongoi podsu toi ko' maganu waig tinumon hilo bawang tu isai-isai nopo i tumuhun hilo id bawang nga sindualan di buayo. Iso nopo ralan diolo maganu waig nga maya do monouk toi ko' sook waig bawang dii miampai momoguno gayung i winonsoi mantad kongkob do piasau toi ko' poring i onuan do rawo toi ko' kogoson momoguno lukug.

"SOOK" nopo nga hogot id boros do Murut i kopogowit rati do monouk. Koutuson susuyan tadon do watas diti nakaanu ngaran "SOOK" nopo nga mantad do karalano' tulun kampung maganu waig mantad bawang dii.

 Kopomuruan 

 Mukim 
Haro 6 o Mukim do watas tokoro Sook:

 Mukim Lanas
 Mukim Tulid
 Mukim Sook
 Mukim Dalit
 Mukim Ansip
 Mukim Seberang

 Geografi 
Sinodu kakadaian Sook kumaa id kakadaian Kota Kinabalu nopo nga pokiikiro 167 kilometer om mantad nopo kakadaian Sook kumaa id kakadaian Keningau nga 41 kilometer. Kinoyonon Sook om posorili dau nopo nga kikinawas do 1350 meter mantad rinantai do rahat.

 Iklim 
Iklim id Sabah nopo nga khatulistiwa, miampai kolosuan di oruhai no a'agal id suang do 23 gisom 28 darjah Celsius, kosoguban di akawas (80-85%) om rasam di ogumu. Rahung dominan do iklim nopo nga monsun timur laut mantad Milau gisom Gomot om monsun barat daya id pialatan do wulan Mikat om Manom.

Nakadadi no iso koubasanan i ogumu minaan posurato' kokomoi watas-watas id pogun Sabah i kaanu do rasam di lobi osiriba mantad ko' Wilayah Pantai Barat. Tumanud luputan id toun 1976, rasam do sontounan nopo nga ointangaan do 2500 - 4000 mm montok kinoyonon kotonobon Banjaran Crocker, hilo nopo koiyonon id kosilahon minonurat do rasam sontounan id pialatan do 1500 - 2000 mm. Tinahak o rikud rasam solinaid 29 toun (1969-1998) montok Keningau i popohanggum do Sook (id milimeter).

 Sosioekonomi 

 Koiyonon Pomutanaman 

 Parai ranahon
 Guol
 Parai tidong
 Koko
 Kupi
 Tua'-ua'
 Tanom Kontan
 Piasau mamau

 Koiyonon Pomukabunan 

 Kabun kayu kalatas - SAFODA
 Lembaga Industri Getah
 Pusat ponoriukan
 Gana kotolunan - Jabatan Perhutanan

 Koobian Awam 

 Sikul: Sikul tosiriba om takawas.
 Ponikidan waig tinumon: Ponikidan waig nopo nga kumaa id surupu-surupu, kawalaian porinta', sikul om kadai-kadai id posorili kakadaian Sook no. Purata ponikidan waig sangadau nopo nga 30,000 gilin toi ko' 680,000 liter. Sundung ingkaa nga ginumu dilo nokoingkawas tu haro o sikul takawas wagu id koiyonon kakadaian.
 Lamin pongusapan: Klinik Desa om Klinik Kesihatan
 Piromutan: Ralan, tolipaun om Pemancar TV (Pemancar Relay mantad Nuluh Kinabalu)
 Padsakayan
 Kotinoligan: Kakal po lumansan do sokodung pulis mantad watas Keningau om Nabawan. Palan papaharo do Balai Pulis nopo nga id suang proses nogi om nokotounda no kinoyonon.
 Ponikidan Lotirik: Surupuon miampai poimponu do SESB Sdn. Bhd. Keningau

 Sukuon